Vest-Vikna kystlandskap

Vest-Vikna kystlandskap er et ramsarområde bestående av ti enkeltlokaliteter i Nærøysund kommune i Trøndelag. Ramsarområdet ble etablert i 2013.

Skjærgården vest for Vikna består av både store og små øyer, med grunne havområder rundt, med svaberg, fjæreområder og små bukter. Landområdene er preget av kystlynghei med myrer og karrig vegetasjon. Ellers er vegetasjonen preget av gjødsel fra sjøfuglene. De høyeste av øyene er 109 moh, men det meste er lavere. 

Området er hekkeområde og rasteområde for truede arter som teist, lundefugl og krykkje. Dyrelivet omfatter havert og steinkobbe, mens oter og halvspekkhogger forekommer i noen grad.

De ti verneområdene er:
 Borgan og Frelsøy naturreservat og dyrelivsfredning
 Fruflesa naturreservat
 Kvaløy og Raudøy naturreservat og dyrelivsfredning
 Nordøyan naturreservat
 Sørøyan naturreservat 
 Sklinnaflesin biotopvern
 Tronflesa biotopvern
 Ytre Brosmflesa biotopvern

 Eksterne lenker 
 Norway; ramsar.org
 Ramsar Information Sheet

Kategori:Ramsarområder i Norge
Kategori:Verneområder opprettet i 2013
Kategori:Verneområder i Nærøysund